Tarybos Reglamentas (EEB) Nr. 1237/90
1990 m. balandžio 25 d.
dėl susitarimo tarp Europos ekonominės bendrijos ir Siera Leonės Respublikos dėl žvejybos prie Siera Leonės krantų sudarymo
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 43 straipsnį,
atsižvelgdama į Ispanijos ir Portugalijos stojimo aktą, ypač į jo 155 straipsnio 2 dalies b punktą,
atsižvelgdama į Komisijos pasiūlymą [1],
atsižvelgdama į Europos Parlamento nuomonę [2],
kadangi Bendrija ir Siera Leonės Respublika vedė derybas ir parafavo susitarimą dėl žvejybos, kuris numato žūklės galimybes Bendrijos žvejams vandenyse, kurie priklauso Siera Leonės suverenitetui arba yra jos jurisdikcijoje;
kadangi pagal Stojimo akto 155 straipsnio 2 dalies b punktą Taryba privalo nustatyti tvarką, kuri leistų, priimant sprendimus, atsižvelgti į visus ar dalį Kanarų Salų interesų kiekvienu konkrečiu atveju, pirmiausia dėl žvejybos susitarimų sudarymo su trečiosiomis šalimis; kadangi šiuo konkrečiu atveju reikia nustatyti minėtą tvarką;
kadangi Bendrija suinteresuota sudaryti šį susitarimą,
PRIĖMĖ ŠĮ REGLAMENTĄ:
1 straipsnis
Bendrijos vardu patvirtinamas susitarimas tarp Europos ekonominės bendrijos ir Siera Leonės Respublikos dėl žvejybos prie Siera Leonės krantų.
Susitarimo tekstas pridedamas prie šio reglamento.
2 straipsnis
Siekiant atsižvelgti į Kanarų Salų interesus, 1 straipsnyje minimas susitarimas ir bendros žuvininkystės politikos dėl žuvų išteklių apsaugos ir valdymo nuostatos, tiek, kiek reikia susitarimo įgyvendinimui, taip pat taikomos laivams, plaukiojantiems su Ispanijos vėliava, kurie nuolatinai registruoti atitinkamų vietos institucijų registre (
) Kanarų Salose taip, kaip apibrėžta 1988 m. kovo 7 d. Tarybos reglamento (EEB) Nr. 1135/88 dėl sąvokos "produkto kilmė" apibrėžimo ir administracinio bendradarbiavimo prekyboje tarp Bendrijos, Ceutos ir Melilos bei Kanarų Salų muitų teritorijų [3] su pakeitimais, padarytais Reglamentu (EEB) Nr. 3902/89 [4], I priedo 6 pastaboje
3 straipsnis
Tarybos pirmininkui suteikiamas leidimas paskirti įgaliojimus turinčius asmenis susitarimui pasirašyti ir taip susaistyti Bendriją.
4 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1990 m. balandžio 25 d.